Нәсим Акмал

Нәсим Акмал, Нәсим Рәшит (Әхмәтрәшит) улы Акмалов (1960 елның 1 июле, СССР, РСФСР, ТАССР, Сарман районы, Каташ-Каран) ― радиожурналист, публицист, «Татарстан» радиосының шеф-мөхәррире, «Казан утлары» журналының «Газиз тавышлар» сәхифәсенең даими алып баручысы. Татарстан Республикасы  Журналистлар берлеге әгъзасы (1995). Татарстанның атказанган мәдәният хезмәткәре (2010). Татарстан Язучылар берлеге әгъзасы (2025 елдан)Котлыйбыз! ТР Язучылар берлеге Вконтакте, 15.09.2025Язучылар берлегенә яңа әгъзалар кабул ителде. Татарстан Язучылар берлеге. 

 Тәрҗемәи хәле 
1960 елның 1 июлендә Татарстан АССР Сарман районы Каташ-Каран авылында дин әһелләре нәселеннән булган укытучы гаиләсендә бишенче бала булып туган. Әтисе, сугыш ветераны Рәшит (Әхмәтрәшит) Әкмәлетдин улы — математика, әнисе Хәлимә Шиһап кызы татар теле һәм әдәбияты укытучылары булган. Бертуган абыйсы ― шагыйрь Нияз Акмал (1954―2007). Шәҗәрәсе: Бикмәт авылыннан Каташ-Каран мәчетенә күчерелгән Афзалетдин Хәбибулла улы (1852―1897) → Әкмәлетдин Афзалетдин улы (1884―1919) → Әхмәтрәшит Әкмәлетдин улы (1919―1984).Нәсим Акмал. Кемдер калыр барыбер сагынып... «Безнең мирас», 2014, № 11.
Каташ-Каран сигезьеллык (1975), Сарман урта (1977) мәктәпләрен, Казан дәүләт мәдәният институтын (1982) тәмамлаган. Диплом алгач, 1982―1989 елларда ― Яңа Бүләк авылы (хәзерге Тукай районы), Мөслим районы Мөслим (1984 елдан), Сарман районы Сарман (1985―1988)Сандугачлар моңы булып Сарман кала хәтердә. К.: АО «ИД Казанская Недвижимость», 2020, 130нчы бит. ISBN 978-5-6044058-7-1. мәдәният йортлары директоры.

1989 елдан Казанда. Татарстан телевидениесендә ― музыкаль тапшырулар мөхәррире, «Татарстан» радиосының әдәбият-сәнгать бүлеге мөхәррире.

1991 елдан «Татарстан» телерадиокомпаниясенең Чаллы төбәгендәге үз хәбәрчесе. 1993 елда, җирле телевидениене оештыру өчен, Алабугага чакырыла. 

1995 елдан яңадан Казанда. «Татарстан» радиосында сәяси тапшырулар мөхәррире, «Татар-информ» мәгълүмат агентлыгының баш мөхәррире урынбасары, «Шәһри Казан», «Мәгърифәт» газеталарында бүлек мөдире. ТР Фәннәр академиясенең Татар энциклопедиясе институтында өлкән фәнни хезмәткәр, «Идел», «Салават күпере» журналларында бүлек җитәкчесе булып эшли. 

2007 елның апреленнән ― «Татарстан» радиосында мөхәррир, 2014 елдан ― әдәбият-сәнгать тапшырулары редакциясенең баш мөхәррире, «Татарстан дулкынында» тапшыруы мөхәррирләренең берсе.
Казан сөйли: Татарстан радиосы оешканга 90 ел була. Шәһри Казан, 7.05. 2017

Хәзерге вазыйфасы ― «Бөтенроссия дәүләт телевидение һәм радиотапшырулар компаниясе» ФДУП филиалы «Татарстан «дәүләт телевизион һәм радиотапшырулар компаниясе радиотапшырулар хезмәтенең әдәби-драматик, музыкаль һәм балалар программалары төркеме шеф-редакторы.  Признание заслуг. «Республика Татарстан», 27.07.2020

Әдәби иҗат белән мәктәптә укыган елларында ук шөгыльләнә башлаган. Шигырьләре республика балалар матбугатында басылган. Казанда эшләгәндә «Идел», «Мәдәни Җомга», «Шәһри Казан»да хикәяләре, шигырьләре, балладалары басылган. Татарстан радиосында яңгыраучы күп санлы радиоспектакьләр аның тарафыннан язылган.

 Бүләкләре, мактаулы исемнәре 
 2010 – Татарстанның атказанган мәдәният хезмәткәре
 2020 – «Фидакарь хезмәт өчен» медале – күпьеллык нәтиҗәле хезмәте һәм республиканың массакүләм мәгълүмат чараларын үстерүгә керткән өлеше өчен  

 Искәрмәләр 

 Әдәбият 
 Акмалов Нәсим Рәшит улы / Сарман районы энциклопедиясе (төзүче Дамир Гарифуллин). 1нче китап. Чаллы: «Идел-йорт», 2000, 11нче бит.
 Әдәбият, сәнгать, мәдәният / Сандугачлар моңы булып Сарман кала хәтердә. К.: АО «ИД Казанская Недвижимость», 2020, 130нчы бит. ISBN 978-5-6044058-7-1
 Акмалов Нәсим Рәшит улы / Илһамлы Сарман. Антология (төзүче-мөхәррире Дамир Гарифуллин). Казан: Яз, 2017, 20-23нче бит. битләр. ISBN 978-5-95-00696-1-1
 Сылтамалар 

 Нәсим Акмал автор яңалыклары.  Казан утлары 
  Нәсим Акмал публицистикасы. Казан утлары
  Нәсим Рәшит улы Акмалов / Т. Исмәгыйлов. Сарман / Сарман ягы - нурлы як 
  Нәсим Акмал Рөстәм Зариповтан интервью ала. Youtube, 37:58 

 Моны да карагыз 

Төркем:Казан дәүләт мәдәният институтын тәмамлаучылар
Төркем:Татар журналистлары
Төркем:Татарстан журналистлары
Төркем:Татар публицистлары
Төркем:Татарстанның атказанган мәдәният хезмәткәрләре
Төркем:«Фидакарь хезмәт өчен» медале (Татарстан) белән бүләкләнүчеләр
Төркем:Татарстан язучылар берлеге әгъзалары